
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	14.10.2026.
	Nr. RD-26-1100-lē

	
	(prot. Nr. 31, 30. §)




Par grozījumiem Rīgas domes 10.06.2026. lēmumā Nr. RD-26-840-lē “Par projekta “Flotes ielas pārbūve” (PVM ID APS0321.02) īstenošanu”


Pamatojoties uz Pašvaldību likuma 10. panta pirmās daļas 17. punktu, Ministru kabineta 16.01.2024. noteikumiem Nr. 55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” īstenošanas noteikumi”, ņemot vērā Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 7.11. apakšpunktu, Rīgas dome nolemj:

Izdarīt Rīgas domes 10.06.2026. lēmumā Nr. RD-26-840-lē “Par projekta “Flotes ielas pārbūve” (PVM ID APS0321.02) īstenošanu” šādus grozījumus:

1. Izteikt 2. punktu šādā redakcijā: 
“2. Kopējās ar Projekta īstenošanu saistītās izmaksas ir līdz 3 852 161 euro, no tām Eiropas Reģionālās attīstības fonda finansējums ir līdz 3 000 331 euro un Rīgas valstspilsētas pašvaldības līdzfinansējums ir līdz 851 830 euro, no kurām 529 471 euro ir uz Eiropas Savienības finansējumu attiecināmās izmaksas un 322 359 euro ir uz Eiropas Savienības finansējumu neattiecināmās izmaksas.”

2. Izteikt 3.1. apakšpunktu šādā redakcijā: 
“3.1. uzņemties juridiskās un finanšu saistības Projekta kopējo izmaksu apmērā līdz 3 852 161 euro atbilstoši 2. punktā minētajam, nodrošinot Projekta izmaksu finansēšanu no attiecīgā gada Rīgas valstspilsētas pašvaldības budžeta programmā 01.39.00. “Līdzfinansējums Eiropas Savienības fondiem un citiem projektiem” saņemtā CFLA finansējuma un piesaistītajiem aizņēmuma līdzekļiem. Neattiecināmās izmaksas 2028. gadā 322 359 euro apmērā atbilstoši 2. punktā minētajam tiks finansētas no attiecīgā gada Rīgas valstspilsētas pašvaldības budžeta programmas 01.27.00. “Investīciju programmas realizācija”, pieņemot par to atsevišķu lēmumu Rīgas valstspilsētas pašvaldībā noteiktajā kārtībā;”.

3. Papildināt lēmumu ar 5. punktu šādā redakcijā:
“5. Uzdot Rīgas valstspilsētas pašvaldības Ārtelpas un mobilitātes departamentam pēc iepirkumu noslēgšanas virzīt atbilstošos grozījumus Rīgas valstspilsētas pašvaldības Rīcības plānā un Investīciju plānā, kā arī teritoriju plānošanas dokumentos.” 

